cyanic-selkie/wikianc huggingface dataset:
כרוניקה של גטו לודז'
החומר שהוסתר על ידי זונאבנד
נחמן זונאבנד היה חבר בקבוצה אותה השאירו הגרמנים בגטו אחרי הגירושים של אוגוסט 1944 ותפקידה היה לטפל בחפצים ובציוד שהושאר בגטו על ידי היהודים שגורשו. באחד הימים, כששומריו לא הבחינו, הוא חמק ונכנס למשרדי המזכירות ממנו התנהלה ההתכתבות של רומקובסקי. הוא מצא שם מסמכים שהיו מפוזרים באי סדר, הכניס אותם לתוך מכלי זכוכית גדולים וקבר אותם במקום מרוחק. באוקטובר 1944, הוא הצליח לחמוק גם לתוך משרדי הדואר אותם הכיר היטב ונכנס דרך דלת אחורית לבניין ארכיון הגטו, שם ראה על הרצפה מזוודות מלאות במסמכים ומכוסות בניירות. זונאבנד הניח שהיה בהן חומר בעל חשיבות אשר התכוונו להעביר למקום בטוח, לכן הוא גרר את המזוודות במדרגות אל חצר נטושה, שבמרכזה הייתה באר יבשה. הוא הכניס את המזוודות לבאר וכיסה אותן בכלי מיטה, שמיכות וכרים שמצא בחצר.
השירות המטאורולוגי הישראלי
השנים הראשונות
מדידות מטאורולוגיות נערכו בארץ ישראל עוד במאה ה-19, במסגרת שתי אגודות לחקר ארץ ישראל שפעלו בגרמניה ובבריטניה באותה התקופה: קרן המחקר הבריטית לארץ ישראל (PEF ) והאגודה הגרמנית לחקר פלסטינה (DPV ). המדידות נערכו בין היתר על ידי רופאים מבריטניה והטמפלרים במושתוביהם בארץ. המטאורולוג הראשון העברי בארץ ישראל היה ד"ר אברהם ברוך (רוזנשטיין) שהגיע לארץ מפולין בשנת 1909 וניסה להקים בארץ ישראל רשת מדידות מטאורולוגיות להכרת האקלים בארץ. בהמשך הוא הקים וניהל את התחנה המטאורולוגית של עיריית תל אביב, וקיבל אות כבוד מהממשלה הבריטית. ברוך (רוזנשטיין) גם כתב את עבודת המחקר הקלימטולוגית הראשונה בעברית על "אקלים יפו - תל אביב - שרונה ".
השירות המטאורולוגי המנדטורי הוקם בשנת 1937 עם הקמתו של שדה התעופה בלוד, בכפיפות לרס"ן דגלאס ויליאם גמבלי במחלקה לתעופה אזרחית של ממשלת המנדט. עד הקמת השירות המטאורולוגי ניתנה תחזית לחיל האוויר הבריטי, שהיה מוצב ברמלה על ידי אנשי המשרד המטאורלוגי הבריטי (MetOffice ).
השירות המטאורולוגי לאחר הקמת המדינה
בחודש יוני 1948 סופח השירות המטאורולוגי ל-משרד התחבורה בממשלה הזמנית, וחודש אחר כך נמסרו לו מספר משרדים בקריה בתל אביב, שם התמקמו כל יחידות השירות שלא גויסו. מרדכי גלעד (היינץ גוטפלד), סגנו של פייגה, התמנה למנהל השירות המטאורולוגי הישראלי.
שינויי אקלים
בהתאם להחלטה 1791 משנת 2022, יוקם בניהול השירות המטאורולוגי מרכז חישובים אקלימי לאומי בעל יכולת עיבוד גבוהה אשר ישמש להרצת סימולציות אקלימיות ברזולוציה גבוהה, לבחינת תסריטים שונים והשפעותיהם האפשריות, לסימולציה של הנגזרות על ענפים שונים ולסימולציה של מידת האפקטיביות של פעולות הסתגלות שונות.
מרכז חיזוי שיטפונות
בשל כך, החליט השירות המטאורולוגי יחד עם רשות המים להקים בצוותא מרכז שיטפונות ארצי, הממוקם בשירות המטאורולוגי ובו יישבו חזאים הידרולוגים מרשות המים, אשר ביחד עם חזאי השירות המטאורולוגי יפיקו תחזיות ואזהרות לגופי החירום ולקהל הרחב לגבי הצפות ושיטפונות בזק.
Plectrumelectrum
רקע
למרות התקפתו על האינטרנט בעת הקידום של אלבומו הקודם 20Ten (אז אמר ש"האינטרנט גמור" ושלא יעבוד עם "אייטונס") שינה פרינס את דעתו והתיר הורדה של האלבום (גם דרך "אייטונס").
שירות הסירות המיוחד
מאז הקמתו במלחמת העולם השנייה, שירות הסירות המיוחד היה היחידה למלחמה בטרור ימי של הצי המלכותי. תפקידיו העיקריים: לוחמה בטרור, מלחמה בסחר בסמים, חבלה בנמלי האויב, סיור מיוחד ומבצעים חשאיים אחרים
משימות
מבצעי ה- SBS הם מבצעים חשאיים וממשלת בריטניה או משרד ההגנה אינם מוסרים מידע בשל רגישות פעולותיהם.
פעולות במאה ה-21
בנובמבר 2001 השתתפה היחידה בפלישה לאפגניסטן, ונטלה חלק חשוב במבצעים השונים. לוחמי היחידה השתתפו בקרב טורה בורה בדצמבר 2001, בו תקפו כוחות הקואליציה את אזור טורה-בורה במטרה לפגוע בלוחמי הטליבאן וללכוד את מנהיגם, אוסמה בין לאדן. הטליבן ספג מכה קשה, אך בין לאדן הצליח להימלט. צוות של SBS השתלט על שדה התעופה בבאגראם, בצפון מזרח אפגניסטן, שהפך לאחר מכן לאחד הבסיסים העיקריים של כוחות הקואליציה. פעולה נוספת של היחידה הייתה דיכוי מרד אסירים ליד מאזאר א-שריף, בנובמבר 2001. ב-12 במאי 2007 הרג כוח משותף של SBS ויחידת הסיוע לכוחות המיוחדים (SFSG) את אחד ממנהיגי הטליבן, מולא דאדואללה, במהלך פשיטה על מתחם בו שהה עם כמה מעמיתיו. ב-18 בפברואר 2008 הרג צוות של היחידה מנהיג נוסף של הטליבן, מולאעבדול מטין, יחד עם אחד מסגניו. השניים נסעו על אופנועים, ונתקלו במארב של אנשי ה-SBS שהונחתו מקום על ידי מסוק. היחידה גם ספגה מספר הרוגים, בקרבות עם אנשי הטליבן. גם בעיראק, שם נטלה היחידה חלק במלחמת עיראק מאז 2003, ספגה היחידה אבדות.
עונת 2012/2013 בליגה הלאומית
עונת 2012/2013 בליגה הלאומית הייתה העונה ה-14 של הליגה הלאומית כליגה השנייה בחשיבותה בכדורגל בישראל. הליגה החלה ב-24 באוגוסט 2012 והסתיימה ב-20 במאי 2013.
משחקי המבחן ללאומית
בסיום העונה התקיימו משחקי מבחן לליגה הלאומית בין בית"ר תל אביב רמלה שסיימה במקום ה-14 בליגה הלאומית, לבין בית"ר כפר סבא שסיימה במקום החמישי בליגה א' דרום והגיעה למשחק דרך פלייאוף העלייה (מקום 2–5 בשתי הליגות המחוזיות). השיטה הייתה מפגש נוק-אאוט כפול בית-חוץ.
טיבדאר לאנדור
ביוגרפיה
הוא כתב מאמרי אמנות עבור עיתונים וכתבי עת שונים, כמו גם כמה מחקרים ביקורתיים. מאוחר יותר עבד כדרטורג קולנוע. הוא כתב כמה מחקרים על אמנותו של הצייר ברטלן סקיי, שהיה גם חבר שלו. בנוסף ליומנו ולכתביו, הצייר השאיר בצוואתו ללאנדור כמה רישומים יקרי ערך, מהם תרם לאנדור רבים למוזיאון לאמנות יפה בבודפשט. הוא היה עורך הסדרה "המלחמה הגדולה בכתב ובתמונה" (7 כרכים, בודפשט, 1915–1925) הכוונה למה שכונתה לאחר מכן מלחמת העולם הראשונה. הוא עסק גם בתרגום ספרותי ותירגם כמה רומנים ומחזות מאת אנטול פראנס, ויקטור שרבוליה (Victor Cherbuliez), הנריק איבסן, אלכסנדר דיומא והמחזאי יוג'ן בריו (Eugène Brieux). מותו נגרם מסרטן הגרון.
דרמטילומניה
בעבר, נחשבה ההפרעה לנגזרת של הפרעות שליטה בדחפים, אך כיום היא מופיעה כקטגוריה אבחונית נפרדת, כאשר עדיין קיימת מחלוקת בין השתייכותה לספקטרום של הפרעה טורדנית-כפייתית (OCD) או כהפרעה המשויכת להרגלים כפייתיים מזיקים בעור – (BFRBs), בדומה להפרעת תלישת שיער וכסיסת ציפורניים כפייתית. כמו כן, נמצא קשר מנגנוני עם הפרעות דיכוי תנועה וטיקים וכן עם הפרעות השייכות לקשת טורדנית כפייתית.
סימון מתריע
קונפליקטים הנוגעים למנגנון
מנגנון הדיווח פוגע במידה מסוימת בחופש הביטוי. אף על פי שפעולת הדיווח מפורשת כהקשבה למשתמשים, היא גם מטשטשת במידה רבה את השיח סביבה. לנוכח כך, לאור העובדה שנדרשת הודעה בודדת לסינון תכנים ובהתחשב בכמות העצומה של התכנים אליה נחשפים הצוותים האנושיים מדי שעה - לעיתים קרובות מתקבלות החלטות אטומות, לא מוסברות ואף שגויות בהקשר זה.
Black&White
"Black&White" הוא אלבום הופעה של דני סנדרסון וחברים, שהוקלט מתוך הופעה שנערכה בבמסגרת פסטיבל "ג'אז, בלוז ווידאוטייפ" שנערכה בתל אביב, ב-2003. המופע הוא למעשה מחווה של סנדרסון למוזיקה השחורה אליה נחשף ואהב בעת ששהה בארצות הברית בילדותו בשנות ה-60, והוא כולו ג'אז, בלוז ורוק השירים כולם מקורם ובהשראת שירים ישנים שהכיר סנדרסון ממוזיקה זו.
סיגטוואר
מיקום
היישוב ממוקם בדרום טרנסדנוביה בחלק המערבי של מחוז באראניה, בקצה הדרומי של גבעות דרום-ז'ליץ השייכות לגבעות טולנה - באראניה וגובלות במישור לאורך נהר הדראווה שהוא נהר הגבול הונגריה-קרואטיה. העיר חצויה על ידי נחל האלמאש, שהציף לעיתים קרובות את האזור והפך אותו לביצת עשב.
נחל עתק
נחל עתק הוא נחל אכזב (ואדי) בדרום הנגב, בצפון הרי אילת בישראל. הוואדי ממוקם בגובה של 236 מטר מעל פני הים.
גוון סטייסי
גרסה אלטרנטיבית של גוון סטייסי מיקום מקביל שנקרא "ארץ-65" הוצגה בחוברות הקומיקס בקשת הסיפור "יקום העכביש" מ-2015, והיא נקראת ספיידר-גוון.
אורי ברנר (מלחין)
ביוגרפיה
את לימודי המוזיקה החל בגיל צעיר ביותר. בשנת 1980 התקבל כתלמיד בבית הספר המרכזי למוזיקה של הקונסרבטוריון ע"ש צ`ייקובסקי במוסקבה, שם למד נגינה בפסנתר ובבסון ומאוחר יותר גם הלחנה. בשנת 1991, אחרי שנתיים במכללת המוזיקה "גנסין" במוסקבה, במגמות פסנתר, בסון והלחנה, היגר לגרמניה שם המשיך להשתלם בבית הספר הגבוה למוזיקה בקלן ואחר כך בקונסרבטוריון "סווילינק" באמסטרדם, אצל הפרופ' דאן מאנקה. בהמשך למד קומפוזיציה בבית הספר הגבוה למוזיקה ע"ש רוברט שומאן בדיסלדורף, בהדרכת פרופ' מנפרד טרויאן. בשנת 1996 עלה עם רעייתו ארצה.
אורי ברנר מקדיש את רוב הופעותיו לשילובים של אלתורים חופשיים עם מוזיקה כתובה ומשתף פעולה עם אמנים ידועים מהארץ ומחו"ל. על בסיס פעילות זו ייסד בשנת 2004 את קבוצת "טאבולה ראסה", שהופיעה ברחבי הארץ וביצעה הקלטות רדיו רבות.
ב-2008 התמנה ברנר למלחין הבית של הסינפונייטה הישראלית באר שבע והרבה מיצירותיו זכו לביצועים של התזמורת תחת מאסטרו דורון סלומון כמנצח ואחרים.
פייר ז'וזף דובואה
תחילת דרכו
דובואה נולד ב-21 בנובמבר 1852 בעיר סדאן שהשתייכה אז לקיסרות הצרפתית השנייה. ב-1872 נרשם ללימודים באקדמיה הצבאית סן-סיר, וב-1874 התגייס לחיל הפרשים של צבא צרפת בדרגת לוטננט משנה, והוצב ברגימנט הדרגונים ה-24. ב-1882 נשלח לאלג'יריה, וב-1885 נשלח למרוקו. ב-1901 הועלה לדרגת קולונל ומונה למפקד בית הספר לפרשים בסומיר. ב-1905 הועלה לדרגת גנרל של בריגדה ומונה למפקח הפרשים במשרד המלחמה. ב-1909 הועלה לדרגת גנרל של דיוויזיה ומונה למפקד דיוויזיית הפרשים הראשונה. במקביל מונה לחבר בוועדה הטכנית של חיל הפרשים. ב-1913 הועבר לפקד על הקורפוס התשיעי.
ג'ון הוקווד
ג'ון הוקווד (באנגלית: John Hawkwood; באיטלקית: Giovanni Acuto או Giovanni d'Acuto (ג'ובאני "החד"); בצרפתית: Jean Haccoude; 1320 לערך – 17 במרץ 1394) היה אביר עצמאי ממוצא אנגלי, שודד דרכים, קונדוטיירי (מפקד צבאי שכיר חרב) ומנהיגה של מיליציה סדירה למחצה של שכירי חרב שנקראה "הגדוד הלבן", שהשכיר את שירותיו לכל המרבה במחיר. בעיקר פעל בשירותיהן של מדינות איטליה המפולגות, כאשר לחם במלחמות מדינת האפיפיור נגד בית ויסקונטי ולהפך, לצד פיזה נגד הרפובליקה של פירנצה ולהפך ובשירות שליטים אחרים, כאשר הסעיף הקבוע היחיד בחוזהו היה שאינו נלחם נגד מלך אנגליה. במותו, לאחר 35 שנות שירות, נקבר בכבוד רב בקתדרלה של פירנצה ודמותו הונצחה בפרסקו על ידי פאולו אוצ'לו. "סיפורו של האביר", מתוך "סיפורי קנטרברי" של ג'פרי צ'וסר, מבוסס על דמותו, באופן פארודי, כיוון שהוקווד לא מימש את האידיאלים של האבירות אלא בז להם.
אמיר מויאל
קורות חייו
בשנים 2013–2014 כתב מויאל את התסריט לתוכנית ילדים בשם "צור משלנו", ששודרה בערוץ הידברות.
בשנים 2017–2018 השתתף בתוכנית הסאטירה "עד כאן!" בתאגיד השידור הישראלי "כאן 11" ביחד עם קומיקאים וכוכבי רשת נוספים, עשה גם הופעת אורח בספיישל הבחירות המוניציפליות.
באוגוסט 2020 יצא לאור ספרו החדש "במחשבה שנייה" גם הוא בליווי קריקטורות של המאייר נדב נחמני, בהוצאת ידיעות ספרים.
סגנון
לצד הומור משחקי המילים מפרסם מויאל גם סטטוסים הומוריסטיים בנושאים כללים ותובנות קטנות מחיי היום-יום. בנוסף מפרסם מויאל תגובות הומוריסטיות לאירועים אקטואליים ("תגובות שעדיף לפספס"). מדי פעם הוא מפרסם גם הומורסקות ארוכות יותר ולעיתים בהמשכים.
אילן רכטמן
קריירה
אביו היה המנצח, נגן הבסון והמעבד מרדכי רכטמן.
אלקטרו (קומיקס)
אלקטרו הוא אלטר אגו אותו חלקו שתי דמויות - מקס דילון ופרנסין פריי. מקסוול דילון היה טכנאי חשמל אשר בעקבות תאונת ברקים בעת שתיקן קו חשמל קיבל מוטגן שהפך אותו לקבל מהלך. בתחילה, כוחותיו היו חלשים ביותר, לכן גנב ציוד חשמלי מתעשיות סטארק כדי לטעון את עצמו. דילון בחר בקריירת פשע אחרי שהרג פושע במו ידיו, ונטל את השם אלקטרו. קורבנו הראשון היה ג'יי ג'ונה ג'יימסון, עורך מערכת העיתון "הדיילי ביוגל", שהאשים את ספיידרמן בפשע אשר כביכול ביצע. בעימות הראשון בין ספיידרמן לבין אלקטרו, ספיידרמן כמעט ונהרג כאשר נגע ביריבו מוליך החשמל, אך הצליח להשתמש בצינור השקיה כדי להמם אותו. במרוצת השנים חבר דילון לקבוצות נבלי-על שונות, בהן "ששת המרושעים" ו"תריסר המרושעים", והמשיך בקריירת הפשע שלו תוך התמקדות בנקמה בספיידרמן. בשנת 2014 גרם ספיידרמן לעומס יתר בכוחותיו של מקסוול, מה שגרם לפיצוץ ולביטול כוחותיו.
מרים פריד
ביוגרפיה
מרים פריד נולדה בסאטו מארה שברומניה, ובגיל שנתיים, עם קום מדינת ישראל, עלתה לארץ עם משפחתה והתיישבה בהרצליה. אביה, טיבור, היה מנהל חשבונות, ואמה, לילי, מורה לפסנתר. בגיל שמונה החלה ללמוד כינור אצל אליס פניבש-רוזנברג ואחר המשיכה את לימודיה בארצות הברית (עם מלגה מטעם מפעל המלגות ע"ש שרת של קרן התרבות אמריקה-ישראל) אצל איוון גלאמיאן בג'וליארד ואצל ג'וזף גינגולד באוניברסיטת אינדיאנה.
צליבט
הפרישות בעת העתיקה
בתרבויות העתיקות סביב הים התיכון ניתן לפגוש בפרקטיקות של רווקות והימנעות מיחסי מין. הבתולות הוסטליות היו כוהנות ששרתו במקדש של האלה וסטה (Vesta) במשך תקופה של כ-900 שנה, מהמאה ה-5 לפנה"ס עד המאה ה-4 אחה"ס. הן שרתו במקדשה של האלה וחויבו, דרך שבועה, להימנע באופן מוחלט ממגע עם גברים, לתקופה של לפחות 30 שנה. פגיעה מינית בבתולות אלו נחשבה לחטא חמור.
קבלת הצליבט
בכנסייה האורתודוקסית הכמורה הנמוכה יכולה להתחתן אך לא להתחתן שנית לאחר גירושין או התאלמנות. בכנסייה הפרוטסטנטית רואים בעין שלילית את הצליבט ולאנשי הכמורה בכנסייה זו מותר להינשא ולהוליד ילדים.
סאקרדוטאליס קאליבאטוס
סאקרטוטאליס קאליבאטוס (Sacerdotalis Caelibatus) הוא שמה של אנציקליקה השישית והאחרונה של האפיפיור פאולוס השישי אשר פורסמה ב-24 ביוני 1967 ואשר מתמקדת במסורת הצליבט בקרב הכמרים של הכנסייה הקתולית. משמעות שמה של האנציקליקה היא "צליבט הכמרים".
גדעון רז
שירות בשייטת הצוללות
קורס מפקדי צוללות נערך באותה תקופה בצוללות בריטיות. ב-1971 ביטלו הבריטים את הזמנת הישראלים לקורס מפקדי הצוללות באנגליה. גדעון רז כמפקד צוללת, בהנחייתו של אברהם דרור מפקד שייטת הצוללות, בנה קורס מפקדי צוללות עבור ישראל לשם.
פיקוד בכיר
פיקוד על זירת ים סוף  - ביוני 1974 מונה רז למפקד זירת ים סוף והועלה לדרגת אל"ם. הזירה השתרעה באותה תקופה על פני מפרץ אילת, מפרץ סואץ והים האדום וכללה חמישה בסיסים ומספר רב של כלי שיט. בתפקידו זה יישם רז את התארגנות הזירה בתקופה שלאחר מלחמת יום הכיפורים תוך שמירה על כשירות ומוכנות של פלגת הנחתות ואוניות האם של סיירות הדבורים ובמקביל קליטת ספינות טילים נוספות. התעצמות חיל הים בזירה חייבה גם הרחבה והתאמה של המערך הטכנו-לוגיסטי עבור סדר הכוחות שגדל. באוגוסט 1975 סיים גדעון רז את תפקידו כמפקד זירת ים סוף.
ראש מספן ים  – בנובמבר 1977 מונה גדעון רז לראש מספן הים והחליף בתפקיד את תא"ל שבתאי לוי. מספן הים אחראי לפעילות המבצעית, לאימונים, להדרכה ולפעילות השוטפת של חיל הים. ראש מספן הים, היה באותם ימים התפקיד הבכיר ביותר אחרי מפקד חיל הים, האלוף מיכאל ברקאי.
המשך שירות
מלחמת לבנון הראשונה - בעת מלחמת לבנון הראשונה (מערכת שלום הגליל), קיבל רז ממפקד חיל הים משימה לרכז את תחקירי צוות הפקת לקחי המלחמה. עם צוות שכלל מספר קצינים בכירים במילואים עקב אחרי ההתרחשויות והכין דו"ח מסכם. הדו"ח נמסר למפקד חיל הים, אך לא הופץ לקצינים נוספים ולא נעשה בו שימוש.
מעורבות בנושא איים מלאכותיים
בשיתוף עם ממשלת הולנד נערכה בדיקת היתכנות, שהסתיימה בשנת 2000 ומסמך מדיניות הושלם ב-2007. המסקנות אליהן הגיעו העבודות השונות היו כי קיימת כדאיות גבוהה להקמת איים קטנים בשטח של מספר מאות דונם עבור אשכולות מתקני תשתית (תחנות כוח, מסוף גט"ן, ומתקני התפלה). כמו כן נקבע כי קיימת כדאיות גבוהה להקמת איים גדולים (אלפי דונם) עבור מתקנים כמו שדות תעופה ונמלים ימיים.
בצוות היו חברים נציגים ממרבית משרדי הממשלה הנוגעים בדבר. מנכ"ל משרד המדע מינה את גדעון רז למנהל פרויקט הבדיקה ולפרויקט הוקצו שלושה מיליון ש"ח. עבודתו של גדעון הושלמה לאחר כשנה, הוצגה לראש הממשלה, אך לא זכתה למימוש. הכנת מסמך המטה של רז הסתיימה בשנת 2014 והוא נמסר לידי שר המדע יעקב פרי.
עמותת החתירה
בשנת 2003 נבחר לשמש כיו"ר איגוד החתירה, איגוד החבר בוועד האולימפי ובארגון החתירה הבינלאומי FISA. אחת מפעולותיו הראשונות של רז הייתה להקים נבחרת חתירה לנכים שתשתתף באולימפיאדת הנכים בייג'ינג (2008).
ישראל במשחקים הפאראלימפיים משתתפת מאז 1960, אך ענף החתירה לא נכלל במשחקים אלה. גורמי ספורט ובית הלוחם שיתפו פעולה בהכנסת ענף החתירה למשחקים הפאראלימפיים ולאולימפיאדת הנכים בייג'ינג (2008) שלח איגוד החתירה נבחרת מלאה שכללה שתי סירות יחיד - גבר ואישה, סירת זוג גבר ואישה וסירת רביעייה. בהישגי ישראל במשחקים הפאראלימפיים בייג'ינג (2008) זכו במדליית ארד החותר אלי נאווי והחותרת מורן סמואל, שגם ייצגה את ישראל באולימפיאדת הנכים לונדון (2012) שבה סיימה במקום החמישי ואף זכתה במקום הראשון בתחרות בגבירטה איטליה.
משפחתו
גדעון רז הותיר אחריו את רעייתו אביבה ולהם בן אייל רז, שעוסק בעיצוב. ובת איילת רז פסטר רופאה במרכז הרפואי רמב"ם המרכזת את המאבק בקורונה.
ג'ים פוקס
קורות חיים
פוקס נולד בשיקגו, אילינוי. בתחילת דרכו הספורטיבית שיחק פוטבול. במסגרת לימודיו באוניברסיטת ייל שיחק בתפקיד פול בק (FB - fullback), אך פציעות מנעו ממנו עלות על כר הדשא. לאחר ההחלמה מהניתוח החל להתאמן בהדיפת כדור ברזל ובזריקת דיסקוס. הוא פיתח שיטה חדשה בהדיפת כדור ברזל, כפיצוי על הפציעה ברגלו, טכניקה שהודפים אחרים אימצו אחריו. אותה העת, אימוניו לא כללו הרמת משקולות לחיזוק. בראיון שנתן בשנת 1994, טען שלו היה מרים משקולות יכול היה להדוף למרחק של 18.30 מטר (שווה ערך לריצת מייל בפחות מ-4 דקות).
באולימפיאדת לונדון (1948) למרות שפוקס סבל מדלקת גרון, סטרפטוקוקלית ו-40° חום, הוא זכה במדליית ארד בהדיפת כדור ברזל בתוצאה של 16.42 מטר, אחרי וילבר תומפסון שקבע שיא אולימפי חדש של 17.12 מטר וג'ים דילייני (16.68 מטר), שלושתם מארצות הברית.
Software-defined networking
לעיתים מתייחסים לגישת ה-Software-defined networking כאל "וירטואליזציה של רשתות" כיוון שזו, כאמור, מאפשרת לתאר את הרשת בצורה וירטואלית, ללא התחשבות ביישום הפיזי בפועל, בדומה לעבודה על מכונות וירטואליות המספקות וירטואליזציה של חומרה.
אליפות ברזיל בכדורגל 1980
שחקנים מצטיינים
טוניניו סזאר, שחקנה של אתלטיקו מיניירו זכה בפרס "כדור הזהב" לכדורגלן העונה. זאת בפעם השנייה בקריירה.
קהילת אל-ח'ור
קהילת אל-ח'ור (בערבית: مجتمع الخور) היא קהילה מגודרת על חוף העיר אל-ח'ור בקטר, מעל מהבירה דוחה. היא שוכנת בין העיר אל-ח'ור לעיירה א-ד'ח'ירה והיא מיושבת רק על ידי עובדי תעשיית הגז הטבעי הנוזלי בחברת ראס לפאן הסמוכה ובני משפחותיהם. כקהילת הדיור הגדולה בקטר, היא מוגדרת כעיירה על ידי משרד העירייה והסביבה. הקהילה מורכבת מווילות ובתים המאכלסים כ-15,000 תושבים, והיא מכילה שלושה בתי ספר, מרכז רפואי, מתקני פנאי, סניף דואר וספריה. ישנם שלושה בתי מועדונים בקהילה המשמשים את תושבי הקהילה.
פסטורלה אמריקנית (סרט)
עלילה
נתן צוקרמן מגיע להלווייתו של סימור, שבה משתתפים גם ג'רי לבוב, דון ומלווים נוספים. לקראת תום ההלוויה מגיעה מרי, מתעלמת מאמה ומדודה ומכל יתר המלווים, וניגשת לארונו של סימור.
Going for the One
רקע
בחודשיים הראשונים של הכתיבה וההקלטה, מוראז פוטר מהלהקה. אנדרסון אמר שהוא "לא ניגן כאילו הוא היה מעורב", והסאונד שלו לא היה "טוב מדי, וזה השפיע על המצב-רוח שלו. זה היה ברור שהוא לא התחבר למה שאנחנו עושים". מספר חודשים לאחר עזיבתו, מוראז אמר ש"היה אז לחץ פסיכולוגי בתוך הלהקה. הרגשתי שהיו כמה דברים שלא ידעתי מהם". ההחלטה בוצעה לאחר שריק וייקמן הוזמן על ידי מנהל הלהקה, בריאן ליין לנגן באלבום כנגן אולפן. כשווייקמן הגיע לשווייץ הוא היה מופתע כמה הלהקה השתנתה. "התחלנו להתחבר אחד לשני בפעם הראשונה. אני חושב שכולנו התבגרנו". לאחר כמה שבועות של עבודה, מנהל הלהקה וכריס סקווייר שכנעו את וייקמן להפוך לחבר להקה באופן רשמי, וייקמן הסכים. שיתוף פעולה זה החזיק עד ליציאתו של האלבום "Drama" בשנת 1980.
בית הכנסת עמנו-אל (קוראסאו)
ייעוד מחדש
בשנת 1962, הממשלה רכשה את הקרקע שמסביב לבניין ולאחר 1963 התפנה הבניין והתפרק אט אט. בשנת 1978 שופץ המבנה והפך לתיאטרון. ב-1989 מכרה הקהילה היהודית את הבניין לקבוצת ואן דר ואלק, שביקשה להקים בו מלון, אך בסופו של דבר מכרה את המבנה בחזרה לממשלה הבניין שוחזר והועבר לאחר מכן לשירות התביעה, ששיכנה שם את הפרקליטות ב-1999.
הבדלי מגדר בהשפעת הקורונה
הבדלים מגדריים בשיעורי התמותה
מחקרים שנעשו על מגפות אחרות מראים כי נגיפי SARS, שפעת, אבולה ו-HIV משפיעים באופן שונה על גברים ונשים מבחינת הידבקות ותמותה. אף על פי שנתוני הקורונה מראים מספר שווה של נדבקים בין גברים ונשים, נראה שיש הבדלים בין המינים בשיעורי התמותה ובפגיעות למחלה. מחקרים שבדקו הבדלים בתחלואה בין המינים ב־26 מדינות הראו כי שיעור התמותה הכללי בקרב גברים גבוה יותר מזה של נשים. מומחים אף מזהים כי השתייכות למין הגברי מהווה גורם סיכון בדומה לגיל מבוגר ומחלות רקע. בניתוח שנעשה במכון הבריאות הגבוה ברומא בתחילת 2020, עולה כי כ-8% מהחולים הגברים נפטרו, בעוד שהיקף התמותה בקרב נשים היה קטן בהרבה – ועמד על כ-5%. על פי המרכז הסיני לבקרת ומניעת מחלות, שיעור התמותה בקרב גברים עמד על כ-2.8%, לעומת 1.7% בקרב נשים.
יחסי איי שלמה–צרפת
יחסי איי שלמה–צרפת הם היחסים הדיפלומטיים הרשמיים שבין איי שלמה לבין הרפובליקה הצרפתית.
F sharp
תכנות פונקציונלי
בנוסף, F# מאפשר שימוש ב sequence expressions, אשר מגדירים sequence, בתחביר, רשימה, בתחביר  , ומערך, בתחביר  , בתוך קוד אשר מייצר ערכים. לדוגמה: קטע קוד זה מצרף ל-sequence מספרים בין 0 ל-15, בתוך התחום 0 עד 25. שימוש ב-sequence expressions הוא מקרה פרטי של עקרון הנקרא computation expressions.
קהילת קוד פתוח
קהילת הקוד הפתוח של F# כוללת את הארגון F# Software Foundation, ואת Open Source Group ב-GitHub. פרויקטים בעלי קוד פתוח פופולריים ב-F#:
מגלן מנוקד-חזה
המגלן מצוי במדינות: אנגולה, קמרון, הרפובליקה המרכז אפריקאית, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גאנה, גינאה, ליבריה, ניגריה, סיירה לאון ואוגנדה, כשרוב האוכלוסיות מקוטעות והמין נחשב לנדיר, אם כי לא בסכנה.
Island in the Sun (שיר של ויזר)
גרסה 1: חתונה מקסיקנית
את הסרטון הזה ביים מרקוס סיגה. הוא מראה את חברי להקת ויזר מבצעים את השיר בקבלת פנים לחתונה של זוג מקסיקני וכולל את כל ארבעת חברי הלהקה. את החתן בסרטון מגלם השחקן והזמר טוני גרסיה.
ניקי ינופסקי
קורות חיים
ב-23 בספטמבר 2008 הוציאה ינופסקי אלבום הופעה בשם "Ella... Of Thee I Swing" בתמיכת חברת ההפקות שלה "A440 Entertainment", האלבום הופץ בקנדה וביפן בעזרת חברת ההפקות יוניברסל מיוזיק גרופ. ובטקס פרסי הג'ונו של 2009 הייתה ינופסקי מועמדת בקטגוריית "האמן החדש של השנה".
חוסה ריזאל
ראשית חייו
מגיל צעיר גילה חוסה כישורים אינטלקטואליים גבוהים. הוא למד את האלפבית מאמו בגיל 3, ויכול היה לקרוא ולכתוב בגיל 5. הוא קיצר את שמו בעצתו של אחיו. כדי לאפשר לו לנוע בחופשיות ושלא יזוהה עם אחיו שהיה בקשר עם כמרים פיליפיניים שנאשמו בבגידה והוצאו להורג.
השכלה
ריזאל היה רופא עיניים, פסל, צייר, מחנך, חקלאי, היסטוריון, מחזאי ועיתונאי. מלבד השירה והכתיבה היצירתית, הוא התמחה, בדרגות שונות של מומחיות, בארכיטקטורה, קרטוגרפיה, כלכלה, אתנולוגיה, אנתרופולוגיה, סוציולוגיה, דרמה, אמנויות לחימה. הוא גם השתייך לבונים החופשיים.
בבריסל ובספרד (1890 - 1892)
התוכן של כתביו של ריזאל השתנה במידה ניכרת בשני הרומנים המפורסמים ביותר שלו, "Noli Me Tángere" ("אל תגע בי"), שפורסם בברלין ב־1887, ו-"El Filibusterismo", שפורסם בגנט ב־1891. עבור פרסומם הוא השתמש בכספים שקיבל מחבריו. הספרים הכעיסו הן את האליטה הקולוניאלית הספרדית והן את הפיליפינים המשכילים בשל הסמליות שלהם. הם היו ביקורתיים על הנזירים הספרדים ועל כוחה של הכנסייה. הספרים מדגישים את הפערים בכלכליים והחברתיים ביו בעלי האחוזות והעשירים הקולוניאליים, ובים המוני הילידים הפיליפינים שנאבקו להשיג פת לחם ולשרוד במשטר החברתי הקולוניאלי שניצל אותם.
ידידו של ריזאל, פרדיננד בלומנטריט, פרופסור והיסטוריון יליד אוסטריה-הונגריה, כתב כי הדמויות של הרומן נלקחו מהחיים האמיתיים וכי כל פרק יכול לחזור על עצמו בכל יום בפיליפינים.
מעצר ומשפט
ריזאל נעצר בדרך לקובה ונכלא בברצלונה ב-6 באוקטובר 1896. הוא נשלח בחזרה באותו יום למנילה להעמידו לדין את מעורבותו במהפכה, באמצעות קשריו עם חברי הקטיפונאן. במשך כל המעבר, הוא לא היה משוחרר, שום ספרדי לא הניח עליו יד, והיו לו הזדמנויות רבות להימלט אבל הוא סירב לעשות זאת. בזמן שנכלא בפורט סנטיאגו, הוא הוציא מניפסט והתכחש למהפכה הנוכחית והכריז כי החינוך בפיליפינים והישגים של זהות לאומית הם תנאים מוקדמים לחופש. ריזאל נשפט בפני בית דין צבאי באשמת הסתה וקנוניה, הורשע בשלוש סעיפים ונידון למוות. בלנקו, שהיה אוהד של ריזאל, נאלץ לעזוב את תפקידו. הארכיבישוף של מנילה מלא את מקומו, כמושל הכללי החדש של הפיליפינים, לאחר שלחץ על המלכה-ריג'נט מריה כריסטינה מספרד, ובכך נחתם גורלו של ריזאל.
מורשת וזיכרון
אנדרסון מציין את שירו האחרון של ריזאל, "Mi último adiós" ("השלום האחרון") כאחת היצירות הלאומיות הפטריוטיות החשובות ביותר שנכתבו בתנועות השחרור באסיה.
מבט לתקשורת פלסטינית
הקמה ופעילות
המכון חוקר היבטים שונים בחברה הפלסטינית, בהם: דמוניזציה של ישראל והיהודים, עלילות כלפי מדינת ישראל, עידוד האלימות והשאהדה, שימוש באלימות כאסטרטגיה, שכתוב ההיסטוריה והכחשת שואה, דרכי המימון של הטרור הערבי, סוגיות פנים בחברה הפלסטינית, פאן-אסלאמיות ושנאת המערב, ואפיון דמותם והשקפותיהם של המנהיגים הפלסטינים. לדברי איתמר מרכוס, המכון פועל לקידום "החינוך לשלום".
המכון הפיק מחקרים מגוונים העוסקים בנושאים אלו, ולדבריו, מחקרים אלו "השפיעו רבות על האופן בו העולם תופס את העם הפלסטיני". כך למשל גרר פרסום של המכון במרץ 2008 בו נחשפו דברי הסתה לכאורה של מחמוד עבאס לעיכוב העברת 150 מיליון דולר כספי סיוע לרשות הפלסטינית. על פי ה"וושינגטון טיימס": "תוכני הראיון של מחמוד עבאס הגיעו לידיעה הציבור רק בזכות עבודתו הקפדנית של ארגון 'מבט לתקשורת הפלסטינית'". באפריל 2008 הציג המכון בפני ועדת החוץ של בית הנבחרים האמריקאי דו"ח מיוחד על הקשרים של הרשות הפלסטינית עם אויביה של ארצות הברית. בינואר 2008 הוצג בפני הפרלמנט הבריטי דו"ח המתאר כיצד כספי הסיוע הבריטיים מופנים לחינוך לשנאה נגד היהודים והמערב. המכון עובד בשיתוף פעולה עם משרדי ממשלה שונים ובעבר ביצע כמה מחקרים בהזמנתם. ממצאי המכון משמשים לעיתים מקור לדיווחי "מדד תרבות השלום וההסתה ברשות הפלסטינית", שעורך המשרד לנושאים אסטרטגיים החל מ-2010 באופן תדיר. נציגי המכון הרצו בעשרות אוניברסיטאות, בכלי תקשורת מובילים והופיעו בפני פרלמנטים ברחבי העולם.
אנטישמיות של ראשי הרשות הפלסטינית וחברי כנסת ערבים
המכון חשף רבות אנטישמיות של ראשי הרשות הפלסטינית ושל חברי כנסת הערבים מטעם הרשימה המשותפת. בין היתר את אמירתו של יו"ר תע"ל, אחמד טיבי: "בהיסטוריה של העמים השאהיד הוא שיא התפארת, אין דבר יותר נעלה מהשהאדה, ברכות לשאהידים שלנו בקו הירוק ומחוצה לו." , כמו כן חשף שיו"ר הרשות הפלסטינית אבו מאזן הוא אנטישמי מכחיש שואה, ועל כך נשלחה ביקורת רבה על הרשות וראשיה. כמו כן ב-2020 חשף המכון בעמוד הפייסבוק שלו שבמהלך התפרצות נגיף הקורונה האשימו הרשות הפלסטינית וחברי הכנסת הערבים את ישראל בהתפרצות הנגיף בשטחים וטענו שחיילי צה"ל יורקים על מכוניות על מנת להפיץ את הנגיף , אף על פי שישראל סייעה לרשות הפלסטינית, העבירה את הרופאים הפלסטינים קורס תדרוך ועוד. כמו כן חשף את יו"ר חד"ש, איימן עודה מהלל את מזכ"ל ארגון הטרור חזבאללה, חאסן נסראללה, כמו כן התבטאויות אנטישמיות של עוד חברי כנסת. ב-2015 חשף המכון את היבה יזבק מהללת בפוסט בפייסבוק את המחבל סמיר קונטאר , את חנין זועבי פוגעת בחיילי צה"ל בספינת המרמרה , את ח"כ אוסאמה סעדי מהלל את רוצחי איתם ונעמה הנקין . כמו כן של ראשי ארגוני הטרור כמו מנהיג ארגון חמאס, יחיא סנוואר ואסמאעיל הנייה.
אל-ח'ור
גאוגרפיה
אל-ח'ור משקיף על מפרץ מוגן שעליו שוכן האי אל-ח'ור (הידוע גם בשם "האי הסגול" ו"ג'זירת בן-גאנים"). רוחב המפרץ נע בין 2.2 ל-6.5 קילומטר. הוא מקושר לים הפתוח על ידי תעלה שרוחבה כ־750 מטר בקצה הדרומי שלה.
תיירות
בעיר קיימים פארקים גדולים - פארק אל ח'ור בקטר עם שטח של 240,000 מ"ר. החל מיוני 2010, הממשלה השקיעה 250 מיליון ריאל קטרי בשיפוץ הפארק. במסגרת השיפוץ פותחו מתקנים חדשים בפארק כגון מסלול מיני גולף, תחנת רכבת ומוזיאון. הפארק המשופץ נפתח רשמית ב־18 בפברואר 2016.
תרבות
מיתוס מקומי ידוע הוא של מיי וגילן, לפי המיתוס הם היו אבותיהם של המפרש. על פי המסורת, בימי קדם, גבר עשיר בשם גילאן התגורר באל-ח'ור. מלבד פיקוד צוות מלחים ודייגים, הוא החזיק בסירות פנינים רבות. ככל שחלף הזמן, אישה בשם מיי שפיקדה על מספר עליון של סירות ואנשי צוות, התייצבה כיריבה העיקרית של גילאן. באירוע בו שני הצוותים ניסו לקצור את אותה מיטת פנינה, מיי התגרתה בגילאן כשספינתה חלפה על פני זו שלו. זה הלהיב את גילאן, שרצה להיטיב עם המתחרה שלו. בזמן שהתבונן בחגב, הבחין גילאן כיצד כנפיו פועלות, והחיל את אותו עיקרון על סירותיו והוליד את המפרש. זה אפשר לסירותיו לנסוע במהירות גבוהה יותר, מה שאפשר לו לעלות על סירותיה של מאי למיטות הפנינה הצפופות ביותר. המיתוס מוצג בדרך כלל בחמישה פרקים והוא אינו דומה לרוב הסיפורים הבדואים הידועים האחרים. הסיפור אינו ידוע במקומות אחרים בקטר.
תעופה
נמל התעופה המקומי הוא נמל התעופה אל-ח'ור. נמל התעופה משמש בעיקר מטוסי תעופה כללית ושימש כמקום המטס השנתי של אל-ח'ור מאז 2008. המטס נמשך יומיים ומאפשר למבקרים לנסוע ולצפות במטוסים. מטוסים ממדינות GCC אחרות מוצגים באירוע.
יצחק אלוני
ביוגרפיה
לאחר פרוץ מלחמת העולם השנייה נשלח לקזחסטן ושם גויס לצבא אנדרס בפיקודו של ולדיסלב אנדרס. צבא אנדרס נשלח לאיראן והמשיך למזרח התיכון וב-1944 במהלך המלחמה הגיע לארץ ישראל, התיישב בחיפה ועברת את שמו ל"אלוני". בישראל הוא הופיע במשחקים סימולטניים במקומות שונים והשתתף באליפויות השחמט המקומיות. היה אלוף חיפה, ובשנת 1945 כשהתקיימה אליפות ארצית, לראשונה אחרי חמש שנים, זכה במקום הראשון. שנים רבות שיחק במועדון השחמט המוביל דאז "לסקר".
הופעות באולימפיאדות השחמט
יצחק אלוני השתתף 8 פעמים בנבחרות ישראל באולימפיאדות השחמט.
ביו ארט
סקירה כללית
לעיתים קרובות, ביו ארט נועד להיות מזעזע או הומוריסטי. סקר אחד בתחום, איזוטופ: כתב עת למדע הספרות וכתיבת הטבע, מנסח זאת כך: "ביו ארט היא לעיתים קרובות מגוחכת. היא יכולה להיות "גושית", גסה, "לא תברואתית", לעיתים בלתי נראית, שקשה לשמור אותה ללא תזוזה על בימת המכירה הפומבית. אך באותו זמן, היא עושה משהו מסורתי מאוד, שעל אמנות לעשות: למשוך תשומת לב לפרטים היפים והגרוטסקיים של הטבע שאולי אחרת אף פעם לא נראה."
בעוד הן מעלות שאלות על תפקיד המדע בחברה, "רוב עבודות אלה נוטות להתבוננות חברתית, ומעבירות ביקורת פוליטית וחברתית באמצעות שילוב של תהליכים אמנותיים ומדעיים."
אמנות העוסקת בנושאים בביולוגיה ובחברה
תחום המונח ביו ארט שרוי במחלוקת. הנקודה העיקרית של הדיון מתרכזת בשאלה האם ביו ארט חייבת לכלול בהכרח מניפולציה של חומר ביולוגי, כפי שקורה באמנות המיקרוביאלית, אשר מעצם הגדרתה מורכבת ממיקרובים. הגדרה רחבה יותר של המונח תכלול עבודה המתייחסת לשיקולים החברתיים והאתיים של המדעים הביולוגיים. בתנאים אלה, לביו ארט כז'אנר יש קרוסאוברים רבים עם תחומים כמו עיצוב ביקורתי או ספקולטיבי. עבודה מסוג זה מגיעה לעיתים קרובות לקהל כללי הרבה יותר רחב, והיא ממוקדת בהתחלת דיונים במרחב זה, במקום חלוציות או אפילו שימוש בפרקטיקות ביולוגיות ספציפיות. דוגמאות בחלל זה כוללות נעלי Ray Fish, ששיווקו נעליים העשויות ומדוגמות לפי עור של דג סחוס שהונדס גנטית, BiteLabs, סטארט-אפ ביוטק שניסה להכין נקניק מבשר שתורבת מדגימות רקמה של ידוענים, ו-Augmented Fish Reality של קן רינאלדו, מיצב של חמישה פסלי אקווריום רובוטיים נעים, הנשלטים על ידי דגי קרב סיאמיים.
היכל התהילה של הקולנוענים השחורים
היסטוריה
תוכנית הפרסים זכתה לתמיכה מיידית מצד קהילת הקולנוענים, וכן של נותני חסות קהילתיים ומסחריים, וכך טקס הפרסים, שהיה מיועד להיות אירוע חד-פעמי, נמשך שנה אחר שנה, עד 1978. בשנה זו, חלק ממייסדי הפרס, ביניהם מרגו היקס, מרי פרי, דון תרנס, והנרייטה גרין, עזבו את המוזיאון כדי להקים ארגון ללא מטרות רווח שגם יקדם חינוך והעשרה תרבותית, וקראו לו "היכל התהילה של הקולנוענים השחורים". בין מטרות הארגון החדש: לחקור, ללמד, לשמר ולהאיר את התרומות של שחורים לתחומי הקולנוע והטלוויזיה, ולייצר שינוי בתדמית השלילית של שחורים כפי שהם מיוצגים בערוצי תקשורת אלו, בין היתר על ידי עידוד וקידום דור חדש של קולנוענים שחורים עצמאיים.
אלקוש (עיראק)
העיירה היא מרכז של הכנסייה הקתולית הכלדית, שחבריה מסווגים בדרך כלל כאשורים, אף על פי שאינם שייכים ל.
אנדרואיד סטודיו
ב-7 במאי 2019, שפת התכנות קוטלין החליפה את Java כשפה המועדפת על גוגל לפיתוח אפליקציות אנדרואיד. יש לכך כמה סיבות, אחת מהן שרבים מחשיבים את קוטלין לשפה קלה יותר. Java עדיין נתמך, וכך גם.
מאפיינים
Android Studio תומך בכל אותן שפות תכנות של IntelliJ (ו-CLion ) למשל Java, ועוד עם הרחבות, כגון Go ; ו-Android Studio 3.0 ואילך תומכים ב-Kotlin ובכל המרכיבים של Java 7 וקבוצת המשנה של של המרכיבים Java 8 המשתנות לפי גרסת הפלטפורמה." IntelliJ קובע כי Android Studio תומך בכל הגרסאות Java שפורסמו, ו-Java 12, לא ברור באיזו רמה Android Studio תומך בגרסאות Java עד Java 12 (התיעוד מזכיר תמיכה חלקית ב-Java 8). לפחות כמה מרכיבים עד Java 12 ניתנות לשימוש באנדרואיד.
ויקטור קוזקין
ביוגרפיה
בשנת 1976 פרש קוזקין ממשחק פעיל ועבר לתפקיד עוזר המאמן של צסק"א מוסקבה, עד 1988. לאחר שעבר ב-1988 לאמן ביפן חזר לתפקידו בצסק"א בין השנים 1991 ו-1999.
פאודוסיה (מועצה עירונית)
תבליט
הרי טפה אובה, שעל שלוחה שלהם מפוזרות השכונות הדרומיים של פאודוסיה, מהווים הקצה המזרחי של הרכס הראשי של הרי קרים. ממערב פאודוסיה מוקפת מ"ההר הקרח" ליסאיה גורה או פאשה טפה. מעבר להר זה נפתח מישור המשתייך למועצת נאסיפובסקי. אזור זה גובל במזרח ובדרום מזרח עם הרכס טפה אובה וההר הקרח, בדרום עם הרכסים קוצ'וק וביוק יאנישארי (הרי הינישארים) ובמערב עם ההר קלמנטייב (רכס אוזון סירט). אזור מועצת קוקטבלסקי כולל את מישורי ארמטלוק וקוקטבל.
עמק הנהר באיבוגה (מצפון לעיר פאודוסיה, קרוב לנאסיפנויה ולבילז'נויה) הוא מישור ביצתי בגובה 10-20 מ' מעל פני הים. רחוק מפאודוסיה, בין אגמוני בליז'נויה ובין ברגובויה נמצאות ביצות האחו קמישינסקי, שבין ברגובויה ובין פרימורסקי, הרגמים קוצ'וק אג'יגל וביוק-אג'יגל (או אג'יגיול).
אילריון ואסילצ'יקוב
חייו
בנוסף לפעילות צבאית טיפל בענייני המדינה. בשנת 1821 התמנה לחבר במועצה מדינית. היה פעיל בוועדות המועצה. בשנת 1838 התמנה ליושב ראש המועצה ולראש הממשלה. בשנת 1839 הוענק לו תואר נסיך.
פלא יועץ
על כוונתו לפרסם את הספר "פלא יועץ", מודיע המחבר בהקדמתו לספרו "אורות אלים", שם הוא מתחייב כי כל ההכנסות ממכירת ספר זה, ישמשו להדפסת הספר החדש.
יעקב ליפשיץ (כלכלן)
ביוגרפיה
ליפשיץ שימש כמרצה בפקולטה להנדסת תעשייה וניהול בטכניון, מרצה בחוג לכלכלה באוניברסיטת תל אביב, מרצה במחלקה לכלכלה ובמחלקה למינהל ומדיניות ציבורית, באוניברסיטת בן-גוריון ובמחלקה למדע המדינה באוניברסיטת בר-אילן.
הילל בן שחר
פירוש הכינוי וגיזרונו
המילה "הֵילֵל", כצורה שמנית, היא יחידאית במקרא. היא מתורגמת בתרגום השבעים כ-heōsphoros (ביוונית: ἑωσφόρος; מילולית: "מביא השחר"), ובעקבותיו בוולגטה כ-lucifer ("נושא האור") ומתפרשת ככינוי לכוכב השחר. תרגום זה משקף את הניתוח של "הילל" כשם עצם הגזור, במשקל לא טיפוסי, מן השורש הל"ל שעניינו הפצת אור, ומשמעותו: "הזורח". מסורת פרשנית עתיקה זו נמשכה גם בפרשנות המסורתית היהודית והנוצרית, וגם כיום מאמצים אותה חוקרים רבים. אחרים סבורים, בעקבות פייר גרלו, שהמילה שאולה מהתואר ellu באכדית, במשמע: "בהיר, בוהק", שצורתו בנסמך: elil. תואר זה משמש גם בהתייחס לאלים. הוגו וינקלר שיער שהשם מקביל ל"הִלַאל" בערבית, ופירושו "מולד הלבנה". הוא מתקן את הניקוד מהֵילֵל להֵילָל כדי לקרבו לצורה הערבית, וכמו כן הוא מתקן את "שחר" ל"שׂהר" = סהר, כלומר הֵילָל בן שַׂהַר הוא אל מולד הירח, בנו של אל הירח. כנגד הצעה זו נטען שהתיקון משחר לשׂהר, צורה שאיננה מתועדת במקרא, מסופק; כמו כן, לא ידוע על מיתוס המתאר אל מולד ירח (או אל ירח) המנסה לרשת את כסאו של ראש הפנתיאון.
האיגוד לרפואת ילדים בישראל
האיגוד הישראלי לרפואת ילדים עובד בשיתוף פעולה הדוק עם החברה הישראלית לפדיאטריה קלינית (חיפ"ק), החברה הישראלית לפדיאטריה אמבולטורית (חיפ"א) ועם כל האיגודים, החברות והחוגים הקשורים לתחום רפואת הילדים. בנוסף האיגוד משתף פעולה עם איגודים אחרים לרפואת ילדים באירופה ובארצות הברית. כך, למשל, שימשו שני יושבי ראש לשעבר (מנואל כ"ץ ודוד ברנסקי) כמזכירים כלליים של איגוד רופאי הילדים האירופי (UNEPSA) ופרופסור אלי סומך כסגן נשיא הארגון. גזבר האיגוד (שמעון ברק) מונה ליושב ראש סקצית רופאי הילדים הראשוניים באקדמיה האירופאית לרפואת ילדים (EAP) ולנשיא הקונפדרציה האירופאית לרפואת ילדים ראשונית (ECPCP). מזכ"ל האיגוד ולימים יושב הראש שלו, פרופסור צחי גרוסמן מונה למזכ"ל רשת המחקר האירופאית של האקדמיה האירופאית לרפואת ילדים (EAP) וליושב ראש סקצית רופאי הילדים הראשוניים באקדמיה (EAP).
טוגו וסט
קריירה צבאית
לאחר שסיים את לימודי המשפטים והתמחה כפקיד בלשכתו של שופט פדרלי, התגייס וסט לצבא ארצות הברית. בין השנים 1965–1968 הוא שירת בחיל התותחנים של הצבא, ולאחר מכן ועד 1973 הוא שירת ביחידת התובע הכללי. במהלך שירותו הוא עוטר בלגיון ההצטיינות ובמדליית השירות הראוי לשבח.
רינאל מוחמטוב
רינאל אלברטוביץ' מוחמטוב (נולד ב-21 באוגוסט 1989, בכפר אלכסייבסקויה, טטרסטן, ברית המועצות) הוא שחקן תיאטרון וקולנוע רוסי ממוצא טטארי, הידוע בעיקר בזכות גילום דמותו של ד'ארטניאן בסרט "שלושת המוסקטרים" ודמות החייזר בסרט "משיכה" והמשכו "פלישה".
וילהיים ארצי
ביוגרפיה
וילהיים גדל בצ'כוסלובקיה ושיחק כדורמים בקבוצת הכח וינה.
בסוף שנת 1934 עלה ארצי לישראל. הוא שיחק כדורמים בקבוצת מכבי חיפה.
באליפות ארץ ישראל שנערכה בבריכת השחייה בימק"א ירושלים בשנת 1935 זכה וילהיים בשתי מדליות זהב במשחה ל-200 מטר חזה בשיא ארץ ישראל חדש של 3:04.8 דקות, לפני יעקב גודארד ממכבי תל אביב (3:26.3 דקות) ושיין מחיפה (3:35.4 דקות) ובמשחה ל-100 מטר חופשי בתוצאה של 1:11.4 דקות לפני שני לרנר מכבי תל אביב (1:12.6 דקות) ומכנס (ימק"א).
הסטר ת'רייל
קורות חיים
בשנת 1801, פרסמה חיבור היסטוריה פופולרית בשם Retrospection, אשר ביקש לכסות "את אלף ושמונה מאות השנים האחרונות". החיבור לא זכה לחסדי הביקורת בת הזמן, וחלק מהמבקרים ביטאו במפורש את סלידתם מעיסוק של נשים בתחום ההיסטוריה. לימים, זכה החיבור לקבלה אוהדת יותר: לפי המילון הביוגרפי הלאומי של אוקספורד, היו שקראו אותו כהיסטוריה פמיניסטית, והדגישו את עיסוקה של ת'רייל בתיאור שינויים במנהגים ובהליכות, ככל שהשפיעו על נשים; היו שראו בחיבור מבשר של הגישה המרקסיסטית להיסטוריה, ומצאו אצל ת'רייל דיון מוקדם בחיפצון: "מכונות חיקו בני תמותה עד לשלמות מעבר למקווה, ובני אדם גילו שהם עצמם מכונות".
רוי קריספל
ביוגרפיה
בשנת 2018, השלים קריספל את סרט הדוקו הראשון שלו שהוא באורך מלא. הסרט, הנושא את הכותר "מועדון הלבבות השבורים", מלווה קבוצת מנתחי לב הפועלים מטעם ארגון הומניטרי וניסיונם לסייע לארבעה ילדים אתיופים שנחתו בישראל הסובלים ממום בליבם. הסרט הוקרן בערוץ הוט 8 וזכה בפרס הסרט הטוב ביותר בפסטיבל צ'יצסטר באנגליה.
נמלת הבולדוג
מרבית הפועלים הנצפים הם נקבות, להן הלסתות הגדולות והמכאיבות. הזכרים קטנים בהרבה ומזוהים בזכות הלסתות הקטנות בהרבה, כשלחלקם יש כנפיים. רוב מושבות הנמלה מצויות בקרקע, מתחת לסלעים, עצים ואבנים אך מין אחד מקנן רק בין העצים.
נמלים מסוג זה נחשבות לפרימיטיביות מאוד, בעלות גוף דומה לצרעות ולהן אופי יחידאי יחסית. הן גם אינן מפרישות פרומונים המזעיקים את חברותיהן לעזרה, מה שמסכן אותן בעת מתקפה של נמלים אחרות.
בית הקברות הצבאי והאנדרטה האמריקניים בלוקסמבורג
האתר
בית הקברות והאנדרטה שוכנים בליבו של אזור מיוער בפאתיה המזרחיים של העיר לוקסמבורג, בקרבת נמל התעופה לוקסמבורג-פינדל. שטחם הוא כ-204 דונמים.
R&B אלטרנטיבי
המונח "R&B אלטרנטיבי" שומש בעבר על ידי תעשיית המוזיקה בשלהי שנות ה-90 לשוקק אמני נאו סול, כדוגמת דיאנג'לו, אליה, אריקה באדו ומקסוול.
אלכסנדר רגולין
אלכסנדר רגולין נולד במוסקבה כחלק משלישיית אחים. שלושת האחים למדו כולם מוזיקה בילדותם, אך בסופו של דבר עברו לאימוני הוקי קרח. בשנת 1957 רגולין החל לשחק עבור מועדון חימקי מעיר ווסקרסנסק (מחוז מוסקבה) ובשנת 1962 עבר למועדון המעוטר ביותר של ברית המועצות, צסק"א מוסקבה.
פלאביה מקסימיאנה תיאודורה
פלאביה מקסימיאנה תיאודורה (שם לטיני מלא: Flavia Maximiana Theodora; לפני 275 - אחרי 306) הייתה אשתו של קיסר רומא קונסטנטיוס כלורוס.
יהדות ניו יורק
1654-1881
המספר ההולך והגדל של יהודים אשכנזים, עם נהירת יהודים גרמנים ופולנים לאחר מלחמות נפוליאון באירופה, הוביל בשנת 1825 להקמת בית הכנסת השני בעיר, בני ישורון. בתי כנסת רבים נפתחו לאחר מכן, כולל בית כנסת ראשון ליוצאי פולין בשנת 1839, קהילת שערי צדק. בשנת 1845 נחנך בית הכנסת הרפורמי הראשון, עמנו-אל.
Bichota
Bichota (בעברית: ביכוטה) הוא סינגל שהוקלט על ידי הזמרת-יוצרת הקולומביאנית קרול ג'י. השיר יצא לאור ב-23 באוקטובר 2020, על ידי חברת התקליטים יוניברסל מיוזיק לטין אנטרטיינמנט, כסינגל מתוך אלבום KG0516.
מייקל בילס
ביוגרפיה
בינואר 2018 קודם לדרגת לוטננט גנרל ומונה למפקד הארמייה השמינית וראש מטה הפיקוד המשולב ארצות הברית-קוריאה הדרומית. ב-2020 סיים את שירותו.
דממת המוות
מדיה ביתית
הסרט הופץ בגרסת Blue Ray בבריטניה ב-25 באוקטובר 2010 ולאחר מכן בארצות הברית ב-11 באוגוסט 2015.
אקס-מן: סאגת הפניקס האפלה
עלילה
ג'ין עוזרת למועדון הלייפר ללכוד את האקס-מן, ואהובה האמיתי של ג'ין, סייקלופס, מוצא את עצמו בקרב טלפתי מול מאסטרמיינד. כאשר מאסטרמיינד הורג את סייקלופס בקרב המוחי, ג'ין מאבדת את אחיזתה בזהותה הישנה והמחסומים המנטליים האחרונים שהקימה נשברים. הכוח האדיר שמציף אותה מהמם אותה, והיא משנה את שמה ל"פניקס האפלה". היא מבינה את אשר מאסטרמיינד עשה לה, וכעונש יוצרת אשליה טלפתית שגורמת לו לחוות אלוהות, מה שמוציא אותו מעשתונותיו. הפניקס, שרוצה להתנתק מזהותה של ג'ין גריי, רומסת את האקס-מן, ובורחת לגלקסיה רחוקה. עם זאת, נראה שכוחה אינו גדול כפי שקיוותה, שכן המסע הבין-גלקטי משאיר אותה כמעט סחוטה לחלוטין. כדי להתאושש, הפניקס האפלה שואבת את האנרגיה של כוכב שלידה, וגורמת לסופרנובה שהורגת את כל אוכלוסיית כוכב הלכת היחיד של הכוכב. ספינת חלל של אימפריית השי'אר מחלה לתקוף אותה כדי למנוע השמדת כוכבים נוספים. הפניקס האפלה משמידה את ספינת החלל בקלות, אך לא לפני שהם מדווחים עליה לקיסרית השי'אר לילינדרה. מועצה גלקטית מתאספת, הכוללת את אימפריות הקרי והסקראל, ומחליטה שהפניקס האפלה מהווה איום אף יותר חמור מגלקטוס, ויש להשמידה.
למחרת, האקס-מן ומשמר השי'אר הקיסרי משוגרים לאזור הכחול של הירח כדי להילחם על גורלה של הפניקס. משמר השי'אר מביס את רוב האקס-מן, כאשר רק סייקלופס וג'ין נשארים לבדם. כשנראה שסקיילופס נהרג, צערה של ג'ין גובר על המחסומים המנטליים שאקסבייר שם במוחה, והיא חוזרת להיות הפניקס האפלה. לילנדרה מפעילה את תוכנית אומגה, שתכליתה השמדת כל מערכת השמש, בתקווה שהדבר יהרוג את הפניקס האפלה. אקסבייר מורה לאקס-מן לעצור את ג'ין כדי שלילנדרה תעצור את תוכנית החירום שלה. הם נלחמים עד שהיא חוזרת לעשתונותיה. תוך כדי שהיא מתאמצת להשאיר את כוחות הפניקס בשליטתה, ג'ין נפרדת מסקיילופס ומפעילה נשק קרי עתיק שמאדה אותה. הוא מסיק שהיא תכננה להקריב את עצמה מהרגע שהם נחתו על הירח.
הרקע לסיפור
לפי ביירן, עם כל חוברת אקס-מן חדשה שיצאה, קלרמונט המשיך להעצים את כוחה של הפניקס וזו נהפכה לבעיה בקרב הכותבים שכן ג'ין נהפכה לאלמנט המרכזי בקומיקסים. סטיבן גראנט הציע שהם יהפכו אותה לנבל כדי לפתור את הבעיה, ולבסוף הוחלט שזהו כנראה הפתרון הטוב ביותר כדי להחזיר את חוברות הקומיקס לאיזון הגיוני.
החלק בסאגה שמתרחש במועדון הלפייר (Uncanny X-Men #132–134) הושפע רבות מהפרק "A Touch of Brimstone" של סדרת הטלוויזיה הנוקמים, וחלק מהדמויות במועדון עוצבו במראה דומה לשחקנים שלוהקו בפרק זה כהכרה למקור ההשראה.
כששוטר שאל את סאליקרופ על כיוון העלילה ההמשכי שתכנן, הוא נענה שבסוף חוברת 137 כוחותיה של ג'ין נלקחים ממנה לתמיד על ידי השי-אר, והיא ניתנת חזרה לחסות האקס-מן. שוטר לא הסכים עם התפתחות זו גם מבחינה סיפורית וגם מבחינה מוסרית. הוא הקביל את הסיפור לסיטואציה בה לוקחים את הצבא הגרמני מהיטלר אך מאפשרים לו לשוב לנהל את המדינה, והרגיש שהאקס-מן לא היו מצליחים לשמור על יחסי ידידות עם מי שביצעה רצח-עם. ביירן וסאליקרופ הסבירו שלא הייתה להם בעיה עקרונית עם פתרון זה, כי הם תמיד חשבו שהפניקס האפלה היא ישות נפרדת שהשתלטה על ג'ין גריי, וסאליקרופ אף הקביל זאת לסרט מגרש השדים: "בסרט משתלטים על ילדה קטנה ומספר אנשים נהרגים, אבל בסוף כשמגרשים את השד אף אחד לא חושב 'בואו נהרוג את הילדה הרצחנית הזו'". עם זאת, אחרי קריאה חוזרת של החוברות הם הסכימו עם שוטר שמנקודת מבטו של הקורא, לא היה נראה שהשתלטו על ג'ין, וקלרמונט הודה שגם בעת כתיבת הסאגה הוא אף פעם לא היה בטוח אם שולטים על ג'ין או שפעולותיה כפניקס האפלה היו פעולותיה שלה.
הסוף המקורי ראה אור ב-1984 באוגדן Phoenix: The Untold Story. בנוסף לגרסה המקורית של חוברת 137, הוצג בו תעתיק דיון בין קלרמונט, בריין, סימונסון, סאליקרופ, שוטר והמאייר טרי אוסטין על השינוי בסיפור והסיבות לשינויו.
ג'ין גריי והפניקס כישויות נפרדות
ב-1983, מעט אחרי תחילת עבודתו ככותב פרילנסר, קורט בוסייק השתתף בכנס קומיקס באית'קה, ניו יורק, ולן אצל הכותב רוג'ר סטרן. בשיחה שהתפתחה על אהבתם ארוכת השנים לאקס-מן, סטרן הביע חרטה על כך שלא הייתה דרך להחזיר את ג'ין לחיים, לא בצורה ששוטר יסכים לה. בוסייק סיפר לו על הרעיון שלו מתקופת הקולג', ולא חשב שהדבר יוביל לשום דבר. מאוחר יותר סטרן סיפר על הרעיון לג'ון ביירן, שהיה בזמנו הכותב והמאייר של ארבעת המופלאים.
עונת 1894/1895 בפוטבול ליג
סנדרלנד זכתה באליפות בפעם השלישית בתולדות המועדון.
חגורת החלודה
מקור המושג
מטבע הלשון "חגורת החלודה" מיוחסת במידה רבה לוולטר מונדייל, אשר במהלך מסע הבחירות לנשיאות בשנת 1984 נאם באוזני פועלי פלדה בקליבלנד, ותקף את החלטת הנשיא רונלד רייגן לבטל את הגבלת מכסות יבוא הפלדה לארצות הברית, באמרו: (Rust Bowl). מונדייל התכוון להדהד אצל הבוחרים המבוגרים, בני דורו, את זכרונות האסון הכלכלי שזכה לכינוי אגן האבק (Dust Bowl) בעקבות סערות האבק בשנות ה-30 של המאה ה-20. העיתונות החליפה את המילה "אגן" (Bowl) ב"חגורה", כהנגדה לאזור חגורת השמש המשתרע מדרום מזרח ארצות הברית עד דרום מערבה. יש הרואים במטבע הלשון הזו כינוי גנאי, והוצעו רעיונות לכינויים חיוביים, כגון: "חגורת האמון" (Trust Belt), או "אזור המים המתוקים" (Freshwater Region).
מגמות התאוששות ושיקום
לאור יצירת מקומות עבודה חדשים שאינם בתעשייה, האזור הפך אטרקטיבי, בעיקר עבור משפחות צעירות. אחרי עשורים רבים, שיעור ההגירה השלילית בערי חגורת החלודה השתווה לממוצע הארצי, ואף נמוך מזה. לצד זאת, השינויים הדמוגרפיים והכלכליים הביאו לשינוי במעמדן הכלכלי של ערי האזור. אם בתחילת המאה ה-20, ערי תעשייה כמו אקרון, דטרויט, קליבלנד ושיקגו נהנו מעליונות, הן נדחקו על ידי ערים אטרקטיביות המספקות דיור בר-השגה, ערים שבהן פועלים אוניברסיטאות חשובות ומכוני מחקר בולטים, וערי בירה.
צילום
באוגוסט 2010 פרסמו המחבר דן אוסטין והצלם שון דור, ספר צילומים מ-12 בניינים נטושים מפוארים בדטרויט. שם הספר, בתרגום חופשי: "דטרויט האבודה: סיפורים מאחורי ההריסות המפוארות של עיר המכונית".
Long Term Evolution
ממוזער|300px|חדירת רשתות LTE למדינות העולם, נכון לדצמבר [[2014
]] 3GPP Long Term Evolution (או LTE) הוא תקן לתקשורת אלחוטית מהירה של מכשירים ניידים כדוגמת טלפון סלולרי המבוסס על טכנולוגיות GSM/EDGE ו-UMTS/HSPA. הוא מגדיל את הקיבולת והמהירות בהשוואה לקודמיו, באמצעות שימוש בממשק רדיו שונה ביחד עם שיפור ליבת הרשת. התקן נוסח על ידי השותפים בקבוצת 3GPP החל משנת 2008 ומתואר במסמך 8 של הקבוצה. שיפורים נוספים של התקן מתוארים במסמך 9. LTE היווה את דרך השדרוג עבור רשתות הסלולר שהתבססו על רשת ה-GSM/UMTS ו-CDMA2000. מדינות שונות משתמשות בתדרי LTE שונים, כך שרק מכשירים התומכים במספר רב של תדרים, תומכים במספר מדינות רב.
מקור השם
מקור שמו של התקן נובע מההתפתחות הנרחבת (באנגלית "Evolution") שנדרשה ברשתות התקשורת על מנת ליישם את התקן, התפתחות אשר יועדה כהשקעה לטווח ארוך (באנגלית "Long Term"), בהיקף גדול בהרבה בהשוואה לתוספת יכולות ושדרוג היכולות של דור 3 על תת-מרכיביו (לדוגמה אימוץ HSPA לרשת קיימת של דור 3).
מאפיינים
קצבי הנתונים המרביים של LTE עומדים על 300 MBit/s הורדה ו-75 MBit/s העלאה. מהירויות אלו מושגות באמצעות שידור וקליטה מ-4X4 אנטנות במקביל ושימוש ברוחב סרט מרבי של 20 MHz (התקן מאפשר רוחב פס משתנה, החל מ-1.4 MHz). השיפור במהירויות בהשוואה לתקני תקשורת סלולרית קודמים טמון גם בשיטות אפנון חדשות והתבססות על מיתוג מנות מבוסס IP באופן בלעדי, תוך ביטול התמיכה במיתוג מעגלים. רשת LTE תוכננה לשרת בהצלחה ציוד קצה הנע במהירות של כמה מאות קילומטר לשעה, תוך יישום של זמן השהיה שאינו עולה על 10 מילישניות.
רבי חנינא תורתייא
בלבול בזיהוי
הרב זאב רבינוביץ' בפירושו על סדר הדורות, טוען שבעל סדר הדורות בלבל בין רבי חנינא תורתא הנקרא כך על שם מקום מגוריו, לבין רבי חנינא בן תורתא הנקרא כך על שם גיורו בזכות הפרה, אלא מדובר בשני אישים שונים. לעומת זאת הוא טוען, שרבי חנינא טירטאה המוזכר בתלמוד הבבלי ורבי חנינא בן תורתייא המוזכר בתלמוד הירושלמי הם אינם שני אנשים כמו שכתב סדר הדורות, אלא אדם אחד בכינויים שונים.
אלברטו פרננדס
נשיאותו
במדיניות החוץ במהלך החודשים הראשונים של נשיאותו, יחסי ארגנטינה עם ברזיל הדרדרו עקב הסכסוך עם נשיא ברזיל ז'איר בולסונארו. לאחר הבחירות הכלליות בבוליביה ב-2019, פרננדס הטיל ספק במסקנת ארגון המדינות האמריקאיות לפיה בחירתו מחדש של אבו מוראלס הייתה בלתי לגיטימית עקב הונאה בבחירות, והעניק למורלס מקלט בארגנטינה מדצמבר 2019 עד נובמבר 2020.
כף מטפן
כף מטפן הוא הנקודה הדרומית ביותר של ארץ יוון, ומפריד בין המפרץ המסיני במערב לבין המפרץ הלקוני במזרח.
תולדותיו
ב-1915, במהלך מלחמת העולם הראשונה, הטביעו צוללות גרמניות ליד כף מטפן את אוניית הקיטור "קליפורניין", מי שהייתה בסמיכות מקום ל"טיטניק" בעת טביעתה ב-1912 אך לא נחלצה להצלתה. במרץ 1941, בעיצומה של מלחמת העולם השנייה, התחולל מול חופי כף מטפן קרב ימי גדול בין אוניות הצי המלכותי הבריטי לאוניות הצי המלכותי האיטלקי. הקרב הסתיים בניצחון מכריע של הבריטים ושיתק כמעט לגמרי את פעילות הצי האיטלקי במזרח הים התיכון.
על הכף נבנה לימים מגדלור, שכיום אינו בשימוש יותר.
אונס בדוי
אומדני השכיחות
על פי נתוני פרקליטות המדינה, 9% ומטה מהתלונות בישראל הן תלונות שווא. בשנים 2011–2013 נפתחו 255 תיקי חקירה בגין תלונה כוזבת על עבירות מין או עבירות אלימות במשפחה, ומתוכם רק ב-23 מקרים הוגש כתב אישום, וחלקם הסתיים בזיכוי.
פטר עמנואל גרדנויץ
חייו
פטר עמנואל גרדנויץ נולד בברלין בירת הקיסרות הגרמנית בשנת 1910, בנם של שרלוטֶה לבית מֶנדֶל ופליקס גרדנויץ. בשנים 1928–1930 למד מוזיקולוגיה, ספרות ופילוסופיה באוניברסיטאות ברלין ובפרייבורג. מוריו בברלין היו ארנולד שֶרִינג (Schering) וקורט זאקס, ובפרייבורג – וִילִיבַּלד גוּרלִיט (Gurlitt). בנוסף למד בבית הספר הגבוה למוזיקה בברלין. קומפוזיציה למד אצל הנס אַייזלֶר ואצל המוזיקולוג יוזף רוּפֶר בברלין, אצל המלחין יוליוס וייסמן בפרייבורג וב-1934 אצל המלחין דריוס מִיוֹ בפריז. ב-1934, על רקע עליית הנאצים לשלטון בגרמניה, עזב את גרמניה והתגורר תקופות קצרות בפריז, בלונדון ובפראג. ב-1936 קיבל תואר דוקטור מאוניברסיטת פראג. הדיסרטציה שהגיש הייתה מונוגרפיה שהוקדשה לחייו של יוהאן שטאמיץ (Johann Stamitz: Das Leben); היא פורסמה בברנו באותה שנה, ולימים הרחיבהּ גרדנויץ לכדי ספר בן שני כרכים (Johann Stamitz: Leben, Umwelt, Werke; וילהלמסהאפן 1984).
קרב דוג'יילה (1916)
המערכה הראשונה לכיבוש בגדאד
במהלך 1915 ניצחו הבריטים במספר קרבות (אל-קורנה, שוויבה, עמארה, נאסריה וא-סין) שהביאו אותם לפאתי בגדאד. בנובמבר 1915, כשהם רק 15 ק"מ מבגדאד, התחולל קרב קטסיפון בין הבריטים לטורקים שהסתיים ללא ההכרעה אך עם נפגעים רבים לשני הצדדים דבר שאילץ את הבריטים לחזור לכות.
הצבא העות'מאני
מכיוון שהתוכניות הבריטיות לא היו ידועות חולק הכוח הטורקי בין הגדה הצפונית לדרומית. הכוח שנשלח לדוג'יילה בגדה הצפונית מנה כ-10,000 חיילים (כ-8,500 חיילי רגלים וכ-1,500 פרשים).
תוכנית הקרב
לאחר בלימת ההתקדמות הבריטית לאורך החידקל נשקלו תוכניות קרב חלופיות שיעקפו את קו הביצורים הטורקי הפרוש בקרבת גדות החידקל. לאחר בחינת החלופות הוחלט על התקדמות מדרום לחידקל.
על פי התוכנית הבריטית הכח הבריטי חולק ל-3 כוחות משנה:
צוות איי.טי.
הפקה
היוצר גרהם לינהאן כתב את הסדרה. הסדרה צולמה לפני קהל חי, שיטה שבזמן ההוא נחשבה ל"מסוכנת" יותר מאשר שימוש בצחוק מוקלט. על בחירה זו אמר לינהן: "אני סומך על האינסטינקטים שלי, אז אני הולך לעשות את זה בדרך שלי ומקווה שאנשים יבואו אליי". העונה הראשונה הוקלטה באולפני טדינגטון, והעונה שלאחר מכן באולפני פיינווד, עם צילומי מיקום לסירוגין. קטעים בסגנון קולנועי הוקלטו גם לפני הקלטות חיות. שיר הפתיחה של הסדרה הופק על ידי קבוצת "שינולה".
סיום ועתיד
לינהאן אמר שיש דמויות מסוימות בסדרה שהוא היה רוצה לחקור בספיישלים עתידיים בסגנון ספין-אוף, ובמיוחד את דמותו של מאט ברי: דאגלס. בראיון ב-2014, לינהאן אמר שיש לו רעיון חצי מגובש לגבי הרחבת דמותו של דאגלס, אבל מכיוון שמאט ברי עסוק ביצירת הסדרה שלו "Toast of London", לינהאן יצטרך "להסתער כשהוא לוקח מנוחה". לינהאן דן גם בהחזרת דמותו של בנדיקט וונג, הנקראת פריים, מהפרק "Final Countdown". וונג אמר שהוא "יתרגש" אם פריים יקבל סדרה משלו, וצחק על כך שיהיה ניתן לקרוא לה "פריים טיים".
פרסים ומועמדויות
הסדרה זכתה בפרסים מהאקדמיה הבריטית לאמנויות הקולנוע והטלוויזיה (BAFTA), מהאקדמיה הבינלאומית לאמנויות ומדעי הטלוויזיה (פרס אמי הבינלאומי), ומפרסי המעריצים של Comedy.co.uk המאורגנים על ידי מדריך הקומדיה הבריטי. הסדרה גם קיבלה פרס מפרסי הקומדיה הבריטיים ומהפרס האירי לקולנוע וטלוויזיה.
בעלי חיים בשימוש צבאי וביטחוני בישראל
אנטילופות
כמו כן, ב-2005 נתרמו כ-30–40 אילנדים אל מחנה נעורה ומרכז התחמושת נחל שורק על מנת שיאכלו את הצמחייה באזור, ובכך יקטינו את הסיכוי לשריפות באזור.